Landsretten ændrede byrettens dom, således at frakendelsen af førerretten blev gjort betinget
Ret: Østre Landsret (2. instans)
Faggruppe: Straffesag — Bødesag
Sagsemner: Færdsel;

/

____________
D O M

Afsagt den 14. oktober 2013 af Østre Landsrets 4. afdeling

(landsdommerne Gitte Arildsen (kst.), Kåre Mønsted og Michael Dorn.

4. afd. nr. S-2272-13:

Anklagemyndigheden

mod

Tiltalte

(cpr.nr. Født 1987)

(advokat Mads Krøger Pramming, besk.)

Hillerød Rets dom af 20. juni 2013 (7-460/2013) er anket af Tiltalte med påstand om

formildelse navnlig således, at førerretsfrakendelsen gøres betinget.

Anklagemyndigheden har påstået stadfæstelse.

Tiltalte har i landsretten afgivet supplerende forklaring.

Tiltalte har supplerende forklaret blandt andet, at han den pågældende dag først kørte fra

hospitalet i Roskilde og til hans daværende bopæl i Roskilde, hvorefter han kørte bilen i

havnen. Han kørte i alt 2-3 kilometer. Han kan ikke huske, hvornår han forud for kørslen røg

hash. Han har siden maj 2013 og frem til nu været i virksomhedspraktik som tømrer. Han er

blevet tilbudt en læreplads samme sted, hvor det er en betingelse, at han har køre-kort. Han

kan i givet fald starte den 21. oktober 2013. Det er meget svært at få en læreplads ikke

mindst, når man er over 25 år. Han skal være far til november 2013. Han har det ikke godt

med at benytte offentlige transportmidler, når der er mange passagerer. Da han kom hjem fra

sin seneste udsendelse i august 2011, havde han det meget skidt, da han i sin en-hed var

blevet udsat for grov mobning og var isoleret de seneste måneder. Han var syge-



/

- 2 -

meldt fra november 2011 og blev afskediget til fratræden med udgangen af maj 2012. Be-

grundelsen for afskedigelsen var en voldssag fra den seneste udsendelse. Efter at han kom

hjem, røg han mere og mere hash. Det kulminerede i forbindelse med Roskildefestivalen i

juni/juli 2012. Han var bange, og følte han havde brug for hjælp. Han henvendte sig derfor

flere gange på hospitalet. Han tager stadig antidepressiv og antipsykotisk medicin. Det

hjælper. Han ryger ikke hash længere, og det har han ikke gjort i mere end et år.

Landsrettens begrundelse og resultat

Efter det oplyste om tiltaltes personlige forhold på tidspunktet for kørslen, der også må

antages at være baggrunden for, at tiltalte førte bilen som led i et selvmordsforsøg, sam-

menholdt med tiltaltes nuværende personlige forhold, herunder muligheden for at opnå en

læreplads, hvor førerret er en betingelse, og at tiltalte er i medicinsk behandling og er op-hørt

med sit misbrug af hash, finder landsretten efter en samlet vurdering, at der foreligger

sådanne særlige formildende omstændigheder, at der er grundlag for undtagelsesvis at gøre

frakendelsen betinget, jf. færdselslovens § 126, stk. 2.   

Prøvetiden for den betingede frakendelse af førerretten fastsættes til 3 år fra landsrettens

dom.

Med denne ændring stadfæster landsretten dommen.

T h i  k e n d e s  f o r  r e t :

Byrettens dom i sagen mod Tiltalte ændres, således at frakendelsen af førerretten sker

betinget på vilkår, at tiltalte i en prøvetid på 3 år fra landsrettens dom at regne ikke fører

motordrevet køretøj under sådanne omstændigheder, at førerretten skal frakendes ham.

I øvrigt stadfæstes dommen.

Statskassen skal betale sagens omkostninger for landsretten.